**REPUBLIKA SRPSKA**

**NARODNA SKUPŠTINA**

**Z A P I S N I K**

**sa Dvanaeste posebne sjednice Narodne skupštine Republike Srpske,**

**održane 2. 3. i 4. decembra 2015. godine**

Dvanaesta posebna sjednica Narodne skupštine Republike Srpske održana je 2. 3. i 4. decembra 2015. godine u Banjoj Luci.

Potpredsjednik Narodne skupštine Republike Srpske g. Nenad Stevandić (u daljem tekstu: potpredsjednik) otvorio je zasjedanje Dvanaeste posebne sjednice i konstatovao da su odsustvo sa sjednice najavili narodni poslanici: g. Slavko Dunjić, g. Darko Banjac, gđa Sonja Karadžić-Jovičević, g. Dragan Vasić, g. Branko Butulija i g. Nedeljko Čubrilović.

Sjednica je sazvana na zahtjev Vlade Republike Srpske i u poslovnički predviđenom roku nije bilo prijedloga za izmjene dnevnog reda.

Šef kluba poslanika PDP Branislav Borenović je saopštio da je u Klubu došlo do statusnih promjena i da je umjesto njega sada šef Kluba poslanika PDP g. Miroslav Brčkalo.

Šefovi klubova poslanika SDS-SRS RS, NDP, PDP i šef Poslaničke grupe Napredna Srpska su saopštili da poslanici ovih klubova i poslaničke grupe neće učestvovati u radu Skupštine po tačkama kojima predsjedava g. Nenad Stevandić.

U raspravi o Prijedlogu dnevnog reda učestvovali su: g. Vukota Govedarica, g. Goran Đorđić i g. Milanko Mihajilica.

Pristupilo se izjašnjavanju o Prijedlogu dnevnog reda.

DNEVNI RED:

1. Prijedlog rebalansa budžeta Republike Srpske za 2015. godinu - po hitnom postupku;
2. Prijedlog zakona o izmjenama Zakona o izvršenju budžeta Republike Srpske za 2015. godinu - po hitnom postupku;
3. Prijedlog zakona o izmjenama i dopunama Zakona o penzijskom i invalidskom osiguranju - po hitnom postupku;
4. Prijedlog zakona o izmjenama i dopunama Zakona o doprinosima - po hitnom postupku;
5. Prijedlog zakona o izmjenama i dopunama Zakona o trezoru - po hitnom postupku;
6. Prijedlog zakona o izmjenama i dopunama Zakona o budžetskom sistemu Republike Srpske - po hitnom postupku;
7. Nacrt budžeta Republike Srpske za 2016. godinu;
8. Nacrt zakona o izvršenju budžeta Republike Srpske za 2016. godinu.

(43 narodna poslanika su glasala ''za'', niko nije glasao ''protiv'', 4 su bila ''uzdržana'')

Usvojen je dnevni red Dvanaeste posebne sjednice Narodne skupštine Republike

Srpske.

**Ad - 1: Prijedlog rebalansa budžeta Republike Srpske za 2015. godinu**

**- *po hitnom postupku***

U ime predlagača uvodno izlaganje podnio je g. Zoran Tegeltija, ministar finansija.

Nadležni skupštinski odbori su razmatrali Prijedlog rebalansa Budžeta i zauzeli su stav da se isti razmatra na Dvanaestoj posebnoj sjednici.

U poslaničkoj raspravi učestvovali su: g. Radovan Višković, g. Senad Bratić, gđa Željka Stojičić, g. Ilija Stevančević, g. Dragan Čavić, g. Adam Šukalo, g. Marinko Božović i g. Marko Vidaković.

Zaključena je rasprava.

Završnu riječ po ovoj tački dnevnog reda dao je g. Zoran Tegeltija, ministar finansija.

Ad – 2: Prijedlog zakona o izmjenama Zakona o izvršenju budžeta Republike

Srpske za 2015 godinu - *po hitnom postupku*

U ime predlagača uvodno izlaganje podnio je g. Zoran Tegeltija, ministar finansija.

Nadležni skupštinski odbori su razmatrali Prijedlog zakona i zauzeli stav da se isti razmatra na Dvanaestoj posebnoj sjednici.

Pošto nije bilo prijavljenih za poslaničku raspravu, zaključena je rasprava po ovoj tački dnevnog reda.

**Ad – 3: Prijedlog zakona o izmjenama i dopunama Zakona o penzijskom i**

**invalidskom osiguranju - *po hitnom postupku***

U ime predlagača uvodno izlaganje podnio je g. Milenko Savanović, ministar rada i boračko-invalidske zaštite.

Nadležni skupštinski odbori su razmatrali Prijedlog zakona i zauzeli stav da se isti razmatra na Dvanaestoj posebnoj sjednici.

Po odobrenju Kolegijuma Narodne skupštine, Skupštini se obratio g. Obrad Belenzada, predsjednik Konfederacije sindikata.

U poslaničkoj raspravi učestvovali su: g. Radovan Višković, g. Vanja Bajić, gđa Željka Stojičić, g. Slaviša Marković i g. Miladin Stanić.

Zaključena je rasprava.

Završnu riječ po ovoj tački dnevnog reda dao je g. Milenko Savanović, ministar rada i boračko-invalidske zaštite.

Ad – 4: Prijedlog zakona o izmjenama i dopunama Zakona o doprinosima

- *po hitnom postupku*

U ime predlagača, uvodno izlaganje podnio je g. Zoran Tegeltija, ministar finansija.

Nadležni skupštinski odbori su razmatrali Prijedlog zakona i zauzeli stav da se isti razmatra na Dvanaestoj posebnoj sjednici.

U poslaničkoj rapravi učestvovali su: gđa Jasna Lukić, gđa Snježana Kelečević i gđa Željka Stojičić.

Zaključena je rasprava.

Završnu riječ po ovoj tački dnevnog reda dao je g. Zoran Tegeltija, ministar finansija.

Ad – 5: Prijedlog zakona o izmjenama i dopunama Zakona o trezoru

*- po hitnom postupku*

U ime predlagača, uvodno izlaganje podnio je g. Zoran Tegeltija, ministar finansija.

Nadležni skupštinski odbori su razmatrali Prijedlog zakona i zauzeli su stav da se isti razmatra na Dvanaestoj posebnoj sjednici.

Pošto nije bilo prijavljenih za poslaničku raspravu, zaključena je rasprava po ovoj tački dnevnog reda.

Ad – 6: Prijedlog zakona o izmjenama i dopunama Zakona o budžetskom sistemu

Republike Srpske - *po hitnom postupku*

U ime predlagača uvodno izlaganje podnio je g. Zoran Tegeltija, ministar finansija.

Nadležni skupštinski odbori su razmatrali Prijedlog zakona i zauzeli su stav da se isti razmatra na Dvanaestoj posebnoj sjednici.

U poslaničkoj raspravi učestvovali su: gđa Željka Stojičić, g. Adam Šukalo, g. Murvet Bajraktarević, g. Dragan Čavić i g. Milanko Mihajilica.

Zaključena je rasprava.

Završnu riječ po ovoj tački dnevnog reda dao je g. Zoran Tegeltija, ministar finansija.

# Ad – 7: Nacrt budžeta Republike Srpske za 2016. godinu

U ime predlagača uvodno izlaganje podnio je g. Zoran Tegeltija, ministar finansija.

Nadležni skupštinski odbori su razmatrali Nacrt budžeta i zauzeli stav da se isti razmatra na Dvanaestoj posebnoj sjednici.

Po odobrenju Kolegijuma Narodne skupštine Republike Srpske, Skupštini se obratio g. Dragomir Palavestra, predstavnik Saveza opština i gradova Republike Srpske.

Odbor za lokalnu samoupravu je razmatrao Nacrt budžeta i zauzeo stav da se isti razmatra na Dvanaestoj posebnoj sjednici.

U poslaničkoj raspravi učestvovali su: g. Milanko Mihajilica, gđa Spomenka Stevanović, g. Vanja Bajić, g. Duško Ivić, g. Marinko Božović, g. Dragan Čavić, g. Slavko Gligorić, g. Nenad Stevandić, g-đa Željka Stojičić, g. Mihnet Okić i gđa Dušica Savić.

Zaključena je rasprava.

Završnu riječ po ovoj tački dnevnog reda dao je g. Zoran Tegeltija, ministar finansija.

# Ad – 8: Nacrt zakona o izvršenju budžeta Republike Srpske za 2016. godinu

U ime predlagača uvodno izlaganje podnio je g. Zoran Tegeltija, ministar finansija.

Nadležni skupštinski odbori su razmatrali Nacrt zakona i zauzeli su stav da se isti razmatra na Dvanaestoj posebnoj sjednici.

Pošto nije bilo prijavljenih za poslaničku raspravu, zaključena je rasprava po ovoj tački dnevnog reda.

Po osnovu člana 120. Poslovnika, zakazan je dan za glasanje, petak 04. decembar 2015. godine u 10,30 časova.

***Dan za glasanje, 04.12.2015. godine***

Potpredsjednik je otvorio dan za glasanje i konstatovao da su odsustvo najavili narodni poslanici: g. Slavko Dunjić, g. Dušan Berić, g. Marinko Božović, g. Branko Butulija, g. Dragomir Vasić, g. Dragan Galić, g. Nedeljko Glamočak, g. Vukota Govedarica, gđa Simuna Žakula, g. Siniša Ilić, g. Stevo Joksimović, gđa Sonja Karadžić-Jovičević, g. Zlatko Maksimović, g. Milanko Mihajilica, g. Novak Motika, g. Želimir Nešković, gđa Slađana Nikolić, g. Igor Ostojić, g. Nade Planinčević, g. Miladin Stanić, g. Davor Šešić, g. Branislav Borenović, g. Perica Bundalo, g. Miroslav Brčkalo, g. Slaviša Marković, g. Zoran Pologoš, g. Milan Švraka, gđa Zorka Andrić, g. Krsto Jandrić, g. Zdravko Krsmanović, g. Dragan Čavić, g. Goran Đorđić i g. Adam Šukalo.

**Ad – 1: Prijedlog rebalansa budžeta Republike Srpske za 2015. godinu**

**- po hitnom postupku**

Klubovi poslanika SNSD, DNS-SRS, SP, SDS-K predložili su zajedničke amandmane:

**Amandman 1.**

U Prijedlogu rebalansa Budžeta Republike Srpske za 2015. godinu – po hitnom postupku u okviru potrošačke jedinice Univerzitet u Banjoj Luci (organizacioni kod 0830), pozicija 411100- Rashodi za bruto plate treba da glasi 33.945.000 KM.

Sredstva u iznosu od 945.000 KM treba obezbijediti na teret pozicije \*\*\*\*– Budžetska rezerva.

**Amandman 2**.

U Prijedlogu rebalansa Budžeta Republike Srpske za 2015. godinu – po hitnom postupku u okviru potrošačke jedinice Univerziteta u Istočnom Sarajevu (organizacioni kod 0831), pozicija 411100 – Rashodi za bruto plate treba da glasi 24.304.800 KM.

Sredstva u iznosu od 304.800 KM obezbjediti na teret pozicije \*\*\*\*- Budžetska rezerva.

Vlada Republike Srpske je prihvatila Predložene amandmane.

Pristupilo se izjašnjavanju o Prijedlogu odluke.

O D L U K A

o usvajanju Rebalansa budžeta

Republike Srpske za 2015. godinu

I

Narodna skupština Republike Srpske usvaja Rebalans budžeta Republike Srpske za 2015. godinu.

II

Sastavni dio ove odluke je Rebalans budžeta Republike Srpske za 2015. godinu.

III

Ova odluka stupa na snagu narednog dana od dana objavljivanja u ''Službenom glasniku Republike Srpske''.

*(43 narodna poslanika su glasala ''za'', niko nije glasao ''protiv'', 5 je bilo ''uzdržanih'')*

Usvojena je Odluka kojom Narodna skupština Republike Srpske usvaja Rebalans

budžeta Republike Srpske za 2015. godinu.

Zatim se Skupština izjasnila i o Prijedlogu zaključka narodnog poslanika Ilije Stevančevića.

Z A K LJ U Č A K

1. Narodna skupština Republike Srpske obavezuje Vladu Republike Srpske, da u skladu sa Čl. 6 stav 4. Zakona o izmjenama i dopunama Zakona o penzijskom i invalidskom osiguranju Republike Srpske („Službeni glasnik RS“, broj: 82/13), nakon usklađivanja penzija sa platama i troškovima života 1.1.2016. godine, donese Odluku o određivanju iznosa najniže penzije u Republici Srpskoj iz Člana 85. Zakona o penzijskom i invalidskom osiguranju („Službeni glasnik RS“, broj:134/11), u cilju poboljšanja materijalnog položaja korisnika prava sa najnižim primanjima.

*(48 narodna poslanika je glasao ''za'', niko nije glasao ''protiv'', niko nije bio ''uzdržan'')*

Usvojen je zaključak narodnog poslanika g. Ilije Stevančevića.

**Ad – 2: Prijedlog zakona o izmjenama Zakona o izvršenju budžeta Republike**

**Srpske za 2015 godinu - po hitnom postupku**

Pristupilo se izjašnjavanju o Odluci o prijevremenom stupanju na snagu Zakona.

O D L U K A

o prijevremenom stupanju na snagu

Član 1.

U postupku donošenja Zakona o izvršenju Budžeta Republike Srpske za 2015. godinu, utvrđeno je da postoje naročito opravdani razlozi da navedeni Zakon stupi na snagu narednog dana od dana objavljivanja.

Član 2.

Ova odluka stupa na snagu narednog dana od dana objavljivanja u ''Službenom glasniku Republike Srpske''.

(43 narodna poslanika su glasala ''za'', niko nije glasao ''protiv'', 5 je bilo ''uzdržano'')

Usvojena je Odluka.

Zatim se Skupština izjasnila o Prijedlogu zakona.

(43 narodna poslanika su glasala ''za'', niko nije glasao ''protiv'', 5 je bilo ''uzdržano'')

Usvojen je Zakon o izmjenama Zakona o izvršenju Budžeta Republike Srpske za

2015 godinu.

Ad – 3: Prijedlog zakona o izmjenama i dopunama Zakona o penzijskom i

invalidskom osiguranju - po hitnom postupku

Klubovi poslanika SNSD, DNS-SRS, SP i SDS-K podnijeli su zajedničke amandmane:

**Amandman 1.**

U Prijedlogu zakona o izmjenama i dopunama Zakona o penzijskom i invalidskom osiguranju – po hitnom postupku član 4. se briše.

**Amandman 2.**

U Prijedlogu zakona o izmjenama i dopunama Zakona o penzijskom i invalidskom osiguranju – po hitnom postupku član 5. mijenja se i glasi:

''Član 5.

U članu 42. dodaje se novi stav 3. koji glasi:

''(3) Izuzetno od stava 1. ovog člana pravo na starosnu penziju imaju policijski službenici, službenici Sudske policije Republike Srpske, pripadnici službe obezbjeđenja – policajci Kazneno-popravnih ustanova Republike Srpske, kada navrše 40 godina penzijskog staža, bez obzira na godine života''.

Vlada Republike Srpske je prihvatila predloženi amandman.

Klub poslanika PDP predložio je amandman.

**Amandman 1**.

U Prijedlogu zakona o izmjenama i dopunama Zakona o penzijskom i invalidskom osiguranju član 5. mijenja se i glasi:

U članu 42. dodaje se novi stav 3. koji glasi:

''(3) Izuzetno od stava 1. ovog člana, pravo na starosnu penziju ima osiguranik koji ima staž osiguranja sa uvećanim trajanjem, kada navrši 40 godina penzijskog staža bez obzira na godine života''.

Vlada Republike Srpske nije prihvatila predloženi amandman.

Klub poslanika SDS-SRS RS predložio je amandman.

**Amandman 1.**

U Prijedlogu zakona o izmjenama i dopunama Zakona o penzijskom i invalidskom osiguranju – po hitnom postupku, u članu 5. iza riječi ''Ministarstvu unutrašnjih poslova Republike Srpske'' dodaju se riječi ''i u drugim policijskim agencijama u Bosni i Hercegovini, a koji je osiguranik Fonda PIO RS''.

Ostali dio teksta ostaje nepromjenjen.

Vlada Republike Srpske nije prihvatila predloženi amandman.

Pristupilo se izjašnjavanju o Prijedlogu zakona.

(48 narodnih poslanika je glasalo ''za'', niko nije glasao ''protiv'', niko nije bio ''uzdržan'')

Usvojen je Zakon o izmjenama i dopunama Zakona o penzijskom i invalidskom

osiguranju.

Ad – 4: Prijedlog zakona o izmjenama i dopunama Zakona o doprinosima

- po hitnom postupku

Klub poslanika SNSD predložio je sljedeće amandmane.

**Amandman 1.**

U Prijedlogu zakona o izmjenama i dopunama Zakona o doprinosima – po hitnom postupku u članu 3. kojim se mijenja član 4. u stavu 5. riječi: ''stava 1. t. i) i nj)'' zamjenjuju se riječima: ''stava 1. t. e) i i).

**Amandman 2.**

U Prijedlogu zakona o izmjenama i dopunama Zakona o doprinosima – po hitnom postupku u članu 4. kojim se mijenja član 6. poslije stava 2. dodaju se novi st. 3, 4. i 5. koji glase:

„(3) Izuzetno od odredbe stava 1. tačke a) ovog člana, osnovica doprinosa za zaposlene kod poslodavca nosioca komercijalnog porodičnog poljoprivrednog gazdinstva iznosi 30% prosječne bruto plate u Republici, za prethodni mjesec, a prema posljednjem podatku Republičkog zavoda za statistiku objavljenom u ''Službenom glasniku Republike Srpske''.

(4) Osnovica doprinosa iz stava 1. tačka b) ovog člana za preduzetnika koji obavljanja preduzetničku djelatnost kao osnovno zanimanje iznosi najmanje 60% prosječne bruto plate u Republici za prethodni mjesec, a prema posljednjem podatku Republičkog zavoda za statistiku objavljenom u ''Službenom glasniku Republike Srpske''.“

(5) Osnovica doprinosa iz stava 1. tačka b) ovog člana za lice koje samostalno, u vidu osnovnog zanimanja, obavlja profesionalnu djelatnost je najmanje prosječna bruto plata u Republici za prethodni mjesec, a prema posljednjem podatku Republičkog zavoda za statistiku objavljenom u ''Službenom glasniku Republike Srpske''.“

Dosadašnji stav 3. postaje stav 6.

Vlada Republike Srpske nije prihvatila predložene amandmane.

Predlagač amandmana nije tražio da se skupština izjasni o neprihvaćenim amandmanima.

Pristupilo se izjašnjavanju o Prijedlogu zakona.

(48 narodnih poslanika je glasalo ''za'', niko nije glasao ''protiv'', niko nije bio ''uzdržan'')

Usvojen je Zakon o izmjenama i dopunama Zakona o doprinosima.

Ad – 5: Prijedlog zakona o izmjenama i dopunama Zakona o trezoru

- po hitnom postupku

Pristupilo se izjašnjavanju o Prijedlogu zakona.

(48 narodnih poslanika je glasalo ''za'', niko nije glasao ''protiv'', niko nije bio ''uzdržan'')

Usvojen je Zakon o izmjenama i dopunama Zakona o trezoru.

Ad – 6: Prijedlog zakona o izmjenama i dopunama Zakona o budžetskom sistemu

Republike Srpske - po hitnom postupku

Pristupilo se izjašnjavanju o Prijedlogu zakona.

(47 narodnih poslanika je glasalo ''za'', niko nije glasao ''protiv'', 1 je bio ''uzdržan'')

Usvojen je Zakon o izmjenama i dopunama Zakona o budžetskom sistemu Republike

Srpske.

# Ad – 7: Nacrt budžeta Republike Srpske za 2016. godinu

Pristupilo se izjašnjavanju o Nacrtu budžeta.

(43 narodna poslanika su glasala ''za'', niko nije glasao ''protiv'', 5 je bilo ''uzdržano'')

Usvojen je Nacrt budžeta Republike Srpske za 2016. godinu.

# Ad – 8: Nacrt zakona o izvršenju budžeta Republike Srpske za 2016. godinu

Pristupilo se izjašnjavanju o Nacrtu zakona.

(43 narodna poslanika su glasala ''za'', niko nije glasao ''protiv'', 5 je bilo ''uzdržano'')

Usvojen je Nacrt zakona o izvršenju budžeta Republike Srpske za 2016. godinu.

Ovim je okončan rad po dnevnom redu Dvanaeste posebne sjednice Narodne skupštine Republike Srpske.

Sastavni dio ovog zapisnika je tonski zapis Dvanaeste posebne sjednice Narodne skupštine Republike Srpske.

GENERALNI SEKRETAR Po ovlaštenju

Predsjednika Narodne skupštine

***Marko Aćić dr. Nenad Stevandić***